CELEX: 62017CN0309
Language: fi
Date: 2017-05-29 00:00:00
Title: Asia C-309/17: Ennakkoratkaisupyyntö, jonka Hanseatisches Oberlandesgericht in Bremen (Saksa) on esittänyt 29.5.2017 – Stadtwerke Delmenhorst GmbH v. Manfred Bleckwehl

25.9.2017   
            
            
               FI
            
            
               Euroopan unionin virallinen lehti
            
            
               C 318/4
            
         Ennakkoratkaisupyyntö, jonka Hanseatisches Oberlandesgericht in Bremen (Saksa) on esittänyt 29.5.2017 – Stadtwerke Delmenhorst GmbH v. Manfred Bleckwehl
   (Asia C-309/17)
   (2017/C 318/05)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Hanseatisches Oberlandesgericht in Bremen
   
      Pääasian asianosaiset
   
   
      Kantaja ja muutoksenhakumenettelyn valittaja: Stadtwerke Delmenhorst GmbH
   
      Vastaaja ja muutoksenhakumenettelyn vastapuoli: Manfred Bleckwehl
   
      Ennakkoratkaisukysymykset
   
   
               1)
            
            
               Onko maakaasun sisämarkkinoita koskevista yhteisistä säännöistä ja direktiivin 98/30/EY kumoamisesta 26.6.2003 annetun Euroopan parlamentin ja neuvoston direktiivin 2003/55/EY (1) 3 artiklan 3 kohtaa, luettuna yhdessä liitteessä A olevien b ja c kohdan kanssa, tulkittava siten, että se, ettei maakaasun asiakkaille ole annettu ajoissa ja suoraan tietoa kaasuntoimituksiin tehtävän tariffimuutoksen edellytyksistä, perusteesta ja suuruudesta, on esteenä tällaisen tariffimuutoksen pätevyydelle?
            
         
               2)
            
            
               Jos edelliseen kysymykseen vastataan myöntävästi:
               voidaanko direktiivin 2003/55/EY 3 artiklan 3 kohtaa, luettuna yhdessä liitteessä A olevien b ja c kohdan kanssa, soveltaa suoraan yksityisoikeudelliseen (saksalainen rajavastuuyhtiö (GmbH)) maakaasun toimittajaan 1.7.2004 alkaen, koska mainitut direktiivin säännökset ovat sisällöltään ehdottomia, joten niitä voidaan soveltaa ilman erillistä täytäntöönpanotoimea, ja niillä annetaan kansalaisille oikeuksia sellaiseen elimeen nähden, joka on yksityisoikeudellisesta muodostaan huolimatta valtion alainen, koska valtio on yrityksen ainoa osakas?
            
         
      (1)  EUVL 2003, L 176, s, 57.